牛鑑

牛鑑  ， 字鏡堂 ， 甘肅武威人 。 清朝政治人物 。 嘉慶十九年 （ 1814年 ） 進士 ， 選庶吉士 ， 授編修 。 遷御史 、 給事中 。 道光十一年 ， 出爲雲南糧儲道 。 歷山東按察使 、 順天府尹 、 陝西布政使 ， 因與巡撫不合 ， 乞病歸鄉 。 十八年 ， 起授江蘇布政使 ， 署江蘇巡撫 。 旋升河南巡撫 。 第一次鴉片戰爭時 ， 英軍進犯浙江 ， 裕謙自盡 ， 牛鑑繼任兩江總督 。 清廷戰敗被迫簽訂 《 南京條約 》 ， 牛鑑以貽誤封疆罪 ， 褫職逮問 ， 定爲斬監候秋後處決 。 二十四年 ， 得旨釋放 。 命赴河南中牟河工效力 。 工竣 ， 予七品頂戴 ， 以六部主事用 ， 回籍 。 咸豐三年 ， 粵太平軍北擾 ， 予五品頂戴 ， 署河南按察使 。 四年 ， 命卸任 ， 赴陳州 ， 偕徐廣縉剿捻軍 ， 破李士林 ， 加按察使銜 。 五年以病乞歸 。 六年以勸捐出力 ， 賞二品頂戴 。 八年 ， 卒 。